เกสรเพศผู้

เกสรเพศผู้ () เป็นส่วนที่ประกอบด้วยอวัยวะสืบพันธุ์เพศผู้ของดอก เมื่อรวมกันแล้ว เกสรเพศผู้จะเรียกว่า วงเกสรเพศผู้ (androecium), p. 10

โดยทั่วไปเกสรเพศผู้จะประกอบด้วยก้านที่เรียกว่า ก้านชูอับเรณู (filament) และอับเรณู (anther) ซึ่งภายในมีอับไมโครสปอร์อยู่ ส่วนใหญ่อับเรณู จะมีสองพู แต่ละพูเรียกว่า ช่อง (locule) และจะติดอยู่กับก้านชูอับเรณูที่บริเวณฐานหรือบริเวณตรงกลางของอับเรณู เนื้อเยื่อที่เป็นหมัน (คือไม่เกี่ยวข้องกับการสืบพันธุ์) ที่อยู่ระหว่างพูจะเรียกว่า แกนอับเรณู (connective) ซึ่งเป็นส่วนที่ยื่นต่อออกมาจากก้านชูอับเรณู และมีท่อลำเลียงอยู่ภายใน สามารถมองเห็นได้เป็นส่วนที่ยื่นออกมาทางด้านหลังของอับเรณู ละอองเรณูจะพัฒนาจากไมโครสปอร์ในอับไมโครสปอร์ และภายในประกอบด้วยแกมีโตไฟต์เพศผู้ ขนาดของอับเรณูจะแตกต่างกันมาก ตั้งแต่ส่วนเล็ก ๆ เพียงเสี้ยวของมิลลิเมตรในพืชสกุล Wolfia ไปจนถึง 5 นิ้ว (13 เซนติเมตร) ในพืช Canna iridiflora และ Strelitzia nicolai

เกสรเพศผู้ในดอกไม้จะเรียกรวมกันว่าวงเกสรเพศผู้ วงเกสรเพศผู้อาจประกอบด้วยเกสรเพศผู้เพียงครึ่งเดียว (เช่น มีเพียงช่องเดียว) อย่างในพืชสกุล Canna หรืออาจมีมากถึง 3,482 เกสรเพศผู้ ตามที่นับได้ในกระบองเพชรซากัวโร (Carnegiea gigantea)Charles E. Bessey in SCIENCE Vol. 40 (November 6, 1914) p. 680. วงเกสรเพศผู้ในพืชหลายชนิดมีรูปแบบที่หลากหลายมาก ซึ่งบางรูปแบบก็มีความซับซ้อนสูงSattler, R. 1973. Organogenesis of Flowers. A Photographic Text-Atlas. University of Toronto Press. .Sattler, R. 1988. A dynamic multidimensional approach to floral morphology. In: Leins, P., Tucker, S. C. and Endress, P. (eds) Aspects of Floral Development. J. Cramer, Berlin, pp. 1–6. Greyson, R. I. 1994. The Development of Flowers. Oxford University Press. .Leins, P. and Erbar, C. 2010. Flower and Fruit. Schweizerbart Science Publishers, Stuttgart. . โดยทั่วไปจะอยู่ล้อมรอบวงเกสรเพศเมีย (gynoecium) และถูกล้อมรอบด้วยวงกลีบรวม อย่างไรก็ตาม มีพืชบางชนิดในวงศ์ Triuridaceae โดยเฉพาะอย่างยิ่ง Lacandonia schismatica และ Lacandonia brasiliana รวมถึงพืชบางชนิดในสกุล Trithuria (วงศ์ Hydatellaceae) ที่เป็นข้อยกเว้น คือวงเกสรเพศเมียของพืชเหล่านี้จะอยู่ล้อมรอบวงเกสรเพศผู้แทน

อ้างอิง

หมวดหมู่:กายวิภาคศาสตร์ของพืช
หมวดหมู่:สัณฐานวิทยาของพืช
หมวดหมู่:การถ่ายเรณู